שלמה רוזנפלד

הרב ד"ר שלמה רוזנפלד הוא ראש ישיבת שדמות נריה ורב אזורי של המועצה האזורית עמק המעיינות, מראשי איגוד ישיבות ההסדר בישראל.

ביוגרפיה
נולד לאליעזר ופנינה רוזנפלד, זוג ניצולי שואה הונגריים בגבעתיים. בצעירותו למד בישיבת כפר הרא"ה אצל הרב משה צבי נריה והרב אברהם צוקרמן לאחר הישיבה התיכונית למד בישיבת הר עציון אצל הרב יהודה עמיטל והרב אהרון ליכטנשטיין, ושרת בצה"ל במסגרת ההסדר בחטיבת הצנחנים כחייל וכמ"כ. לאחר נישואיו התגורר בקרני שומרון, ולימד בחטיבת ביניים בגבעת שמואל. לאחר מכן שימש כרב הקיבוץ שדה אליהו וכמורה בבית הספר האזורי בקיבוץ.

בשנת ה'תשנ"ד ייסד הרב משה צבי נריה יחד עם הרב רוזנפלד ישיבת הסדר ביישוב שדמות מחולה אשר לימים נקראה על שם הרב נריה שדמות נריה, ומאז הוא מכהן בראשה. הרב רוזנפלד מכהן גם כרבה האזורי של המועצה האזורית עמק המעיינות.

הרב ד"ר רוזנפלד הוא חבר הנהלת איגוד ישיבות ההסדר, ובעבר כיהן כיו"ר האיגוד. חבר בבית המדרש הישיבתי.

פרסם מאמרים רבים בכתבי העת התורניים "תחומין", "צוהר", "אסיף", "אמונת עתיך", "ממעין מחולה" ועוד.

הרב רוזנפלד הוא אחיו של הרב פרופסור בן ציון רוזנפלד. שתיים מאחיניותיו נרצחו בשנת 2005 בפיגוע ירי בגוש עציון.

נשוי ליעל ומתגורר בשדמות מחולה.

קישורים חיצוניים
   כתבות ומאמרים - הרב שלמה רוזנפלד, באתר ערוץ 7
 שיעוריו באתר "ישיבה"
 שיעוריו ביוטיוב
 עשרות מאמרים מכתבי עת באתר רמב"יש

הערות שוליים

ראשי ישיבה ישראלים
בוגרי ישיבת כפר הרא"ה
בעלי תואר דוקטור מאוניברסיטת בר-אילן
בוגרי ישיבת הר עציון
רבני מועצות אזוריות
רבני קיבוצים
שדה אליהו: אישים
שדמות מחולה: אישים